**CAPITOLUL 1. INFORMAŢII DESPRE APELUL DE PROIECTE**

* 1. **Axa prioritară, prioritatea de investiții, obiectiv specific**

**Axa prioritară 3 -** - Sprijinirea IMM-urilor ca reacție la pandemia COVID -19

**Prioritatea de investiții 3d - Sprijinirea capacității IMM-urilor de a crește pe piețele regionale, naționale și internaționale și de a se angaja în procesele de inovare**

**Obiectiv Specific OS 3.1. –** Consolidarea poziției pe piață a IMM-urilor afectate de pandemia COVID-19

**Acțiunea 3.1.1. Sprijin pentru IMM-uri în vederea depășirii crizei economice generate de pandemia COVID – 19**

* 1. **1.2 Tipul apelului de proiecte și perioada de depunere a propunerii de proiect**

Tipul apelului de proiecte: competitiv

Cererea de finanţare se va depune prin aplicaţia electronică de gestionare a procesului de selecție, contractare și monitorizare, cu toate anexele solicitate prin ghidul solicitantului. Modalităţile de utilizare a aplicaţiei sunt publicate pe site-ul [www.xxx.ro](http://www.xxx.ro).

Înregistrarea si transmiterea proiectului se va putea face începând cu ora 9.00 a primei zile aferente perioadei în care apelul este deschis.

Tipul de depunere: cu depunere la termen.

Data deschidere apel de proiecte:

Dată şi oră începere depunere de proiecte:

Dată şi oră închidere depunere de proiecte:

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

* 1. **Tipuri de proiecte**
1. MICROGRANT în sumă fixă pentru capital de lucru, sub formă de cost unitar (2.000 euro/beneficiar);
2. Granturi pentru capital de lucru, sub forma de cost unitar (15% din cifra de afaceri pe anul 2019);
3. Granturi pentru investiții acordate IMM-urilor (50.000 euro – 200.000 euro).
	1. **Obiective Specifice**
* Menținerea în piață a IMM-urilor din România;
* Menținere/creșterea numărului de angajați;
* Diversificarea activităților a IMM-urilor din România;
* Sprijinirea activităților economice din domeniile de activitate care contribuie la reducerea soldului negativ a balanței comerciale.
	1. **Activități eligibile**

Pt proiectele de tip a) și b):

1. Achiziția de stocuri de materii prime, materiale, mărfuri precum și alte categorii de stocuri necesare activității curente/operaționale desfășurate de beneficiari;
2. Plata datoriilor curente și restante față de furnizorii curenți, inclusiv față de furnizorii de utilități potrivit contractelor încheiate;
3. Plata chiriei pe bază de contract încheiat;
4. achiziția de servicii și reparații necesare activității curente de bază cu excepția serviciilor de consultanță, studii și alte categorii de servicii indirecte cu activitatea curentă;
5. achiziția de echipamente de protecție medicală, inclusiv materiale de dezinfecție pentru protecția împotriva răspândirii virusului SARS – CoV- 2;
6. achiziția de obiecte de inventar, inclusiv obiecte de inventar de natura mijloacelor fixe necesare pentru reluarea activității curente;
7. achiziția de echipamente, utilaje, instalații, tehnologii, dotări independente necesare pentru reluarea activității;
8. plata datoriilor către bugetul statului.

Pt proiectele de tip c):

1. realizarea/achiziția construcțiilor, achiziția de echipamente inclusiv IT&C, tehnologii software, utilaje, instalații, tehnologii, dotări independente, mobilier de birou și mobilier specific, achiziția de terenuri în limita a 10% din valoarea eligibila a proiectului, cheltuieli cu consultanța și proiectarea, managementul de proiect, asistența tehnică, dirigenția de șantier, cheltuieli de sistematizare și amenajare teritorială a terenurilor, cheltuieli de mediu, cheltuieli cu racordarea la utilități, cheltuieli privind accesibilitatea, cheltuieli de promovare, participare la târguri, evenimente, conferințe, cheltuieli privind studiile, cheltuieli privind drepturile de proprietate intelectuală, active necorporale referitoare la brevete de invenție, mărci de produse, software necesar desfășurării activității, precum și orice alte categorii de cheltuieli care sunt în legătură cu proiectul de investiții care face obiectul contractului de finanțare;
2. realizarea de depozite de echipamente medicale, medicamente, materiale sanitare destinate intervenției pentru situații de urgență;
3. achiziția de echipamente, inclusiv echipamente IT&C, tehnologii software, tehnologii, utilaje, instalații, dotări independente, mobilier de birou și mobilier specific, obiecte de inventar de natura mijloacelor fixe pentru unitățile de producție/prestări servicii existente, precum și active necorporale referitoare la brevete de invenție, mărci de produse, software necesar desfășurării activității.
	1. **Solicitanți eligibili**

Pt proiectele de tip a)

1. întreprinderile mici și mijlocii care fac dovada prin situațiile financiare depuse că nu dețin salariați cu contract individual de muncă la data de 31 decembrie 2019;
2. PFA, ONG-uri cu activitate economică în unul din domeniile de activitate prevăzute la anexa nr. IMM1;
3. PFA/CMI dacă au fost implicate în transportul, echiparea, evaluarea, diagnosticarea și tratamentul pacienților diagnosticați cu COVID-19, care nu au beneficiat de stimulentul medical acordat în baza Ordonanța de urgență a Guvernului nr. 43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgență, aprobată cu modificări și completări prin Legea nr. 82/2020, cu modificările și completările ulterioare. Dovada implicării în activitățile legate de COVID-19, dar și pentru neacordarea stimulentului medical se face prin completarea unui formular anexă la cererea de finanțare emis de unitatea sanitară unde a prestat serviciul beneficiarul/ direcția de sănătate publică județeană după caz, care va fi stabilită la nivelul ghidului solicitantului.

Pt proiectele de tip b)

IMM-uri din domeniile de activitate: restaurante, hoteluri, cafenele, industria alimentară și alte activități asimilate acesteia, servicii din domeniul transporturilor, agențiile de turism, editurilor/librăriilor/bibliotecilor, industriilor creative, precum și al organizărilor de evenimente a căror activitate curentă a fost afectată de răspândirea virusului SARS – CoV -2 sau a căror activitate a fost interzisă ori redusă prin ordonanțe militare pe perioada stării de urgență și/sau pe perioada stării de alertă. Lista domeniilor de activitate eligibile este prevăzută în anexa nr. IMM2.

Pt proiectele de tip c)

IMM-uri din domeniile de activitate:

1. industria alimentară, panificație, patiserie și alte activități asimilate acestora, inclusiv procesare, prelucrare, distribuție și ambalare;
2. industria auto și servicii specifice auto, inclusiv servicii de reparații și spălătorii auto și altele asemenea;
3. energie și echipamente/tehnologii/utilaje pentru eficiență energetică;
4. construcții, materiale de construcții, echipamente, mijloace de transport specifice, utilaje, tehnologii în construcții;
5. servicii de transport, inclusiv servicii de transport internațional;
6. servicii de îngrijire și întreținere corporală;
7. servicii de reparații și întreținere;
8. turism, pensiuni turistice, hoteluri, restaurante și servicii de agrement inclusiv infrastructura specifică de agrement;
9. confecții metalice/lemn/mobilier;
10. confecții textile/pielărie;
11. industria farmaceutică și echipamente medicale, inclusiv depozite medicale pentru intervenții în situații de urgență;
12. industrii creative, inclusiv din domeniul culturii și serviciilor creative;
13. servicii de educație: creșe și grădinițe, școli;
14. servicii de sănătate: cabinete medicale, echipamente medicale, dispozitive medicale și altele asemenea;
15. comerț.

Lista domeniilor de activitate eligibile este prevăzută la anexa nr. IMM3.

* 1. **Grup țintă**

Grupul țintă este reprezentat de IMM-urile afectate de pandemia de COVID-19.

* 1. **Indicatori**

Indicatorii obligatorii se împart în două categorii:

1. Indicatori prestabiliţi (de program), reprezentați de indicatorii aferenți acțiunii din Axa Prioritară 3 din Programul Operaţional Competitivitate;
2. Indicatori suplimentari, care sunt indicatori specifici ai proiectului.

Atât indicatorii prestabiliţi (de program), cât și indicatorii suplimentari sunt de două tipuri:

1. Indicatori de realizare - a căror valoare țintă se măsoară la sfârșitul perioadei de implementare,
2. Indicatori de rezultat - a căror valoare se măsoară la sfârșitul perioadei de durabilitate.
3. **INDICATORI PRESTABILIŢI**

| **ID** | **Indicator de realizare** | **Unitate de măsură** | **Valoare țintă** |
| --- | --- | --- | --- |
| CV20[[1]](#footnote-1) | Valoarea sprijinului financiar nerambursabil acordat IMM-urilor pentru capitalul de lucru (grant) în răspunsul COVID-19 (cost public total) | EUR |  |
| CV22[[2]](#footnote-2) | Număr de IMM-uri sprijinite cu finanțare nerambursabilă pentru capital de lucru ca răspuns la COVID-19 | întreprinderi |  |
| CO01[[3]](#footnote-3) | Număr de întreprinderi sprijinite | întreprinderi |  |
| CO02[[4]](#footnote-4) | Număr de întreprinderi care primesc granturi | întreprinderi |  |
|  |  |  |  |

1. **INDICATORI SUPLIMENTARI**

| **ID** | **Indicator de rezultat** | **Unitate de măsură** | **Valoare țintă** |
| --- | --- | --- | --- |
|  | Locuri de muncă menținute[[5]](#footnote-5) | Locuri de muncă |  |

**1.8 Alocarea stabilită pentru apelul de proiecte**

**Alocarea indicativă pentru acest apel este de 644.574.676 euro (550.000.000 euro FEDR la care se adaugă 105.565.144 BS) (echivalent în lei = xxxx la cursul valutar inforeuro din luna august 2020, repartizată pe următoarele forme de sprijin pentru:**

1. **schema de ajutor de stat pentru beneficiari finali:**
	* **MICROGRANT**  în sumă fixă pentru capital de lucru, sub formă de cost unitar – 100.000.000 euro (83.708.906 euro FEDR și 16.291.093,55 euro FEDR);
	* **Granturi pentru capital de lucru,** sub forma de cost unitar - 298.654.003,03 euro (250.000.000,00 euro FEDR 48.654.003,03 euro BS);
	* **Granturi pentru investiții**: echivalentul în lei a 245.920.673,77 euro (207.091.093,70 euro FEDR și 38.829.580,07 euro BS).

NOTĂ:

Se poate utiliza mecanismul de supracontractare, în condițiile legii până la valoarea prevăzută de OUG nr.130/2020.

Pentru granturile pentru investiții se va aloca 15% din buget pentru regiunea București – Ilfov iar pentru restul regiunilor, valoarea alocată este conform tabelului de mai jos:

|  |  |  |  |  |  |  |
| --- | --- | --- | --- | --- | --- | --- |
| **NE** | **SE** | **SM** | **SV** | **V** | **NV** | **C** |
| **17,51%** | **14,86%** | **15,74%** | **11,97%** | **11,77%** | **14,33%** | **13,82%** |

**1.9 Valoarea maximă nerambursabilă a proiectului, rata de cofinanțare**

Valoarea maximă nerambursabilă a proiectului este de:

1. **microgrant –** grant direct în valoare de 2.000 euro, echivalentul in lei acordat sub formă de sumă forfetată;
2. **grant pentru capital de lucru**:
	* pentru IMM-urile cu cifra de afaceri aferentă anului 2019, cuprinsă între 5.000 – 13.500 euro, valoarea grantului este de 2.000 euro;
	* pentru IMM-urile cu cifra de afaceri aferentă anului 2019, cuprinsă între 13.501 – 1.000.000 euro valoarea grantului se stabilește în procent de 15% din cifra de afaceri și nu poate depăși suma de 150.000 euro. Pentru IMM-urile cu cifra de afaceri cu echivalentul în euro de peste 1 milion de euro, valoarea maximă a ajutorului este de 150.000 euro.

NOTĂ:

1. Dacă un beneficiar de ajutor de stat parte din categoria întreprinderilor legate și a depus mai multe cereri de finanțare pentru obținerea grantului necesar capitalului de lucru valoarea cumulată a grantului pentru capital de lucru care urmează a fi acordat nu poate depăși 250.000 euro echivalent în lei la data plății grantului pentru capital de lucru.
2. Valoarea granturilor pentru capital de lucru nu include cofinanțarea beneficiarilor de ajutor de stat la constituirea capitalului de lucru, în procent de minim 15% din valoarea grantului solicitat.
3. **grant pentru investiții acordate IMM-urilor** - valoare cuprinsă între 50.000 euro și 200.000 euro.

NOTĂ:

1. Granturile pentru investiții nu includ cofinanțarea proprie a beneficiarilor stabilită în procent de minim 15% din valoarea grantului solicitat de către beneficiarii din regiunile mai puțin dezvoltate și 30% din valoarea grantului solicitat de către beneficiarii din regiunea București-Ilfov.

ATENȚIE!

1. Pentru sectoarele agriculturii, pisciculturii și acvaculturii se aplică următoarele condiții:
* Grantul pentru capital de lucru/grantul pentru investiții acordate IMM-urilor nu depășește 120.000 euro pentru fiecare întreprindere care își desfășoară activitatea în sectorul pescuitului și acvaculturii sau 100.000 euro pentru fiecare întreprindere care își desfășoară activitatea în domeniul producției primare de produse agricole; toate sumele utilizate trebuie să fie brute, și anume înainte de deducerea impozitelor sau a altor taxe;
* cuantumul grantului pentru capital de lucru/grantului pentru investiții acordate IMM-urilor acordat întreprinderilor care își desfășoară activitatea în domeniul producției primare de produse agricole nu trebuie stabilit pe baza prețului sau a cantității produselor introduse pe piață;
1. Beneficiarii prevăzuți la punctul 1.6. nu sunt în dificultate la 31 decembrie 2019, în sensul prevederilor din cadrul Schemei de ajutor de stat aprobată prin xxxx, cu excepția PFA și CMI.
	1. **Rata de cofinanțare:**
* **Microgrant** – 0%;
* **Granturi pentru capital de lucru** – minim 15% din valoarea grantului;
* **Granturile pentru investiții acordate IMM-urilor** – minim 30% din valoarea grantului pentru regiunea București – Ilfov, minim 15% din valoarea grantului pentru restul regiunilor (beneficiarii se vor împărți astfel: pentru București-Ilfov 15%, iar pentru cele 7 regiuni mai puțin dezvoltate 85%).
	1. **Durata de implementare a proiectelor**

Durata maximă de implementare a unui proiect (inclusiv realizarea cheltuielilor şi depunerea cererilor de rambursare) este de cel mult 12 de luni şi se stabilește de solicitant în funcție de complexitatea proiectului. Perioada de implementare a proiectului se poate majora peste durata de 12 luni, în baza unei justificări temeinice a beneficiarului, rezultată din procesul de implementare.

**CAPITOLUL 2. REGULI PENTRU ACORDAREA FINANŢĂRII**

**2.1 Eligibilitatea solicitantului**

Poate beneficia de finanţare nerambursabilă solicitantul care îndeplinește cumulativ criteriile de eligibilitate, prevăzute în cadrul *Declarației de eligibilitate (Anexa IMM4)*:

* 1. **Condiţii generale de eligibilitate a cheltuielilor**

Indiferent de tipul proiectului, toate cheltuielile realizate trebuie să respecte cumulativ următoarele condiţii generale de eligibilitate, conform Comunicării a Comisiei cadru temporar pentru măsuri de ajutor de stat de sprijinire a economiei în contextul actualei epidemii de covid-19 (versiune consolidată) cum a fost adoptat la 19 martie 2020 [C(2020)1863], și versiunile autentice ale modificărilor aduse acestuia, C(2020)2215 din 3 aprilie 2020, C(2020)3156 din 8 mai 2020 și C(2020)4509 din 29 iunie 2020Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul European de Dezvoltare Regională, Fondul Social European şi Fondul de Coeziune 2014-2020, cu modificările şi completările ulterioare:

1. să fie angajate de către beneficiarul final al ajutorului de stat şi plătite de acesta în condițiile legii între 1 februarie 20120 şi 31 decembrie 2023 [...], cu respectarea perioadei de implementare stabilită de către MEEMA și AIMMAIPE prin contractul de finanţare;
2. să fie însoţite de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligația de plată și de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate cu respectarea prevederilor art. 131 alin. (2) şi (4) din Regulamentul (UE) nr. 1303/2013;
3. să fie în conformitate cu prevederile programului;
4. să fie cuprinse în Contractul de finanţare, încheiat de către MEEMA și AIMMAIPE și beneficiarul final al ajutorului de stat pentru aprobarea operaţiunii cu respectarea art. 65 alin.(11), art. 70, art.71, art. 125 alin.(1) și art.140 din [Regulamentul (UE) nr. 1303/2013](http://www.legisplus.ro/Intralegis6/oficiale/afis.php?f=150398&datavig=2014-09-08&datav=2014-09-08&dataact=&showLM=&modBefore=);
5. să fie rezonabilă și necesară realizării operațiunii;
6. să respecte prevederile legislaţiei comunitare şi naţionale aplicabile;
7. sunt înregistrate în contabilitatea beneficiarului final al ajutorului de stat, cu respectarea prevederilor art. 67 din Regulamentul (UE) nr. 1.303/2013.
	1. **Condiţii specifice privind investiţiile**
8. Investiţia trebuie să fie menţinută, funcțională și utilizată în regiunea beneficiară pentru minimum 3 ani de la efectuarea plății finale către beneficiar.
9. Nu sunt permise achiziţii în regim de leasing.
10. Cheltuielile aferente achiziţiilor de echipamente second-hand nu sunt eligibile.
11. Cheltuielile cu închirierea de active corporale nu sunt eligibile.
12. Cheltuielile cu achiziția de active (corporale și necorporale) sunt eligibile pentru calculul costurilor de investiţii dacă îndeplinesc următoarele condiţii:
	1. activele sunt utilizate exclusiv în cadrul locaţiei/locaţiilor de implementare stabilită/stabilite prin Cererea de finanţare şi pentru scopul declarat în proiect;
	2. activele au fost achiziţionate în condițiile stabilite de legea achizițiilor publice.

Detalierea cheltuielilor eligibile se regăsește în tabelul de mai jos:

|  |
| --- |
| **Cheltuieli eligibile în funcție de tipul proiect** |
|
| **1. Microgrant** |
| Capital de lucru  |
| **2. Grant pentru capital de lucru** |
| Capital de lucru  |
| **3. Grant pentru investiții acordate IMM-urilor** |
|  *1. Cheltuieli pentru amenajarea terenului*1.1. Amenajarea terenului - se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrișări, evacuări materiale rezultate, devieri reţele de utilități din amplasament, sistematizări pe verticală, drenaje, epuismente (exclusiv cele aferente realizăriilucrărilor pentru investiţia de bază), devieri de cursuri de apă.1.2. Amenajări pentru protecţia mediului şi aducerea la starea iniţială - se includcheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, precum plantare de copaci, reamenajare spaţii verzi.1. *Cheltuieli pentru asigurarea utilităţilor necesare obiectivului*
2. *Cheltuieli pentru proiectare şi asistenţă tehnică*

3.1. Studii de teren - se cuprind cheltuielile pentru studii geotehnice, geologice,hidrologice, hidrogeotehnice, fotogrammetrice, topografice şi de stabilitate aleterenului pe care se amplasează obiectivul de investiţie.3.2. Obţinere avize, acorduri, autorizaţii - se includ cheltuielile pentru:* obţinerea/prelungirea valabilităţii certificatului de urbanism;
* obţinerea/prelungirea valabilităţii autorizaţiei de construire/desfiinţare;
* obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie etc.;
* obţinerea certificatului de nomenclatură stradală şi adresă;
* întocmirea documentaţiei, obţinerea numărului cadastral provizoriu şi înregistrarea terenului în cartea funciară;
* obţinerea acordului de mediu;
* obţinerea avizului P.S.I.;
* alte avize, acorduri şi autorizaţii;
* achiziționarea semnăturii electronice.

3.3. Comisioane, cote si taxe - se cuprind: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/desfiinţare.3.4. Proiectare şi inginerie - se includ cheltuielile pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii de trafic etc.). Pentru lucrările de creştere a performanţei energetice a clădirilor, se includ cheltuielile pentru efectuarea auditului energetic.3.5. Consultanţă - se includ cheltuielile efectuate, după caz, pentru:* plata serviciilor de consultanţă la elaborarea cererii de finanțare şi/ a
* planului de afaceri;
* plata serviciilor de consultanţă în domeniul managementului execuţiei investiţiei sau administrarea contractului de execuţie (managementul de proiect).
* plata serviciilor de consultanţă la elaborarea, organizarea si derularea procedurilor de achiziţii

3.6. Asistenţă tehnică - se includ cheltuielile efectuate, după caz, pentru:* asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului);
* plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.
1. *Cheltuieli pentru investiţia de bază*

4.1. Construcţii şi instalaţii - se cuprind cheltuieli aferente activităților de construire/extindere a spaţiilor de producţie/ prestare de servicii ale întreprinderii, respectiv cheltuielile aferente execuţiei tuturor obiectelor cuprinse în obiectivul de investiţie:clădiri, construcţii speciale, instalaţii aferente construcţiilor, precum instalaţii electrice, sanitare, instalaţii interioare de alimentare cu gaze naturale, instalaţii de încălzire, ventilare, climatizare, P.S.I., telecomunicaţii şi alte tipuri de instalaţiiimpuse de destinaţia obiectivului.4.2. Dotări (utilaje, echipamente tehnologice şi funcţionale cu si fara montaj, dotări) – se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora: Cheltuieli cu achiziţionarea de echipamente tehnologice, utilaje, instalații de* lucru, mobilier, echipamente informatice, birotică, de natura mijloacelor
* fixe, respectiv care se regăsesc în Subgrupa 2.1. „Echipamente tehnologice (mașini, utilaje și instalații de lucru)”, Subgrupa 2.2. „Aparate și instalatii de masurare, control și reglare”, Clasa 2.3.6. ”Utilaje şi instalaţii de transportat şi ridicat”, sau Grupa 3 „Mobilier, aparatura birotica, sisteme de protecție a valorilor umane și materiale și alte active corporale” din Hotărârea Guvernului nr. 2139/ 2004 pentru aprobarea Catalogului privind clasificarea și duratele normale de funcţionare a mijloacelor fixe, cu modificările şi completările ulterioare și care se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanțare.
* Cheltuieli cu achiziţionarea de instalaţii/ echipamente specifice în scopul obţinerii unei economii de energie, precum şi sisteme care utilizează surse regenerabile/ alternative de energie pentru eficientizarea activităţilor pentru care a solicitat finanţare.

Nu sunt eligibile cheltuielile pentru procurarea de bunuri care, conform legii, intră în categoria obiectelor de inventar.Cheltuielile cu lucrări de modernizare pot fi considerate eligibile doar în măsura în care sunt aferente unei investiții inițiale care constă în activități de construire/ extindere/ dotare cu active corporale a spațiilor de producție/ prestări de servicii.4.3. Active necorporale – se cuprind:* Cheltuieli cu achiziționarea de brevete, licențe, mărci comerciale, programe informatice, alte drepturi şi active similare.
* Cheltuieli cu activități de realizare a instrumentelor de comercializare on-linea produselor/serviciilor proprii ale solicitantului.

Activele necorporale trebuie să îndeplinească inclusiv următoarele condiții cumulative:* trebuie să fie utilizate exclusiv în cadrul unității care primește ajutorul;
* trebuie să fie amortizabile;
* trebuie să fie achiziționate în condițiile pieței de la terți care nu au legături cu cumpărătorul (beneficiarul ajutorului)
* trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum trei ani de la data efectuării plății finale în cadrul proiectului.
1. *Alte cheltuieli*

5.1. Organizare de şantier (conform HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice):* Lucrări de construcţii şi instalaţii aferente organizării de şantier
* Cheltuieli conexe organizării de şantier

5.2. Cheltuieli diverse şi neprevăzute - se consideră eligibile dacă sunt detaliatecorespunzător prin documente justificative şi doar în limita a 10% din valoarea eligibilă a cheltuielilor Cheltuielile diverse şi neprevăzute vor fi folosite în conformitate cu legislaţia îndomeniul achiziţiilor publice ce face referire la modificările contractuale apărute în timpul execuţiei.*6. Cheltuieli cu activitățile obligatorii de publicitate și informare aferente proiectului. Cheltuielile cu activități de marketing și promovare nu sunt eligibile.**7. Cheltuielile cu activitatea de audit financiar. În cazul în care beneficiarii optează pentru încheierea unor contracte de audit, rapoartele de audit confirmă că cheltuielile cuprinse în cererile de rambursare au fost verificate și sunt:** necesare pentru realizarea proiectului,
* prevăzute în contractul încheiat cu beneficiarul proiectului,
* în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea preturilor conform prevederilor OUG 66/2011),
* efectuate şi plătite de beneficiar sau partenerii săi,
* plătite pe parcursul perioadei de eligibilitate,
* înregistrate în contabilitatea beneficiarului/ partenerului având la bază documente justificative, identificabile şi verificabile, dovedite prin documente originale. Documentele originale trebuie să aibă înscris codul proiectului şi menţiunea «Proiect finanţat din POC». Beneficiarul va aplica menţiunea «Conform cu originalul» pe copiile documentelor suport/justificative ce însoţesc cererea de rambursare. Pentru operațiunile specifice proiectului se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilitatii în functie de tipul beneficiarului, si codul SMIS al proiectului,
* În conformitate cu propunerile tehnice si financiare ofertate (se verifica preturile unitare si cantitatile decontate)

Beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută. Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli.*8. Cheltuieli cu activități de internaţionalizare – se includ cheltuielile cu participarea, la nivel internațional, în afara României, la târguri, misiuni comerciale, expoziţii, în calitate de expozant:** taxa de participare,
* închirierea stand-ului,
* transportul și cazarea pe perioada evenimentului pentru maximum 2 delegaţi,
* transportul și depozitarea mostrelor şi materialelor promoţionale.
 |

Următoarele cheltuieli de informare și publicitate vor fi rambursate în limitele stabilite mai jos pentru proiectele de tipul Grant pentru investiții în activități productive. Proiectul poate conține și alte cheltuieli de informare și publicitate, inclusiv de promovare a rezultatului proiectului, chiar dacă nu sunt menționate mai jos, conform Manualului de Identitate Vizuală :

|  |  |  |  |
| --- | --- | --- | --- |
| **Nr.** | **Activitatea de informare și publicitate** | **Nr. bucăți maxim decontat** | **Asistență nerambursabilă inclusiv TVA (lei)** |
|  | Anunț/comunicat de presă privind începerea proiectului **– obligatoriu** | 1 | 3.000 lei/buc |
|  | Anunț/comunicat de presă la finalizarea proiectului- **obligatoriu** | 1 | 3.000 lei/buc |
|  | Realizarea de panouri de informare (**obligatoriu** pentru proiectele cu o valoare mai mare de 500.000 Euro) | 1  | 5.000 lei/buc |
|  | Realizarea de etichete autocolante pentru echipamentele achiziționate prin proiect – **obligatoriu** | 10% mai mult decât nr. echipamentelor achiziționate prin proiect  | 5 lei/autocolant |
|  | Sigla Uniunii Europene, Sigla Guvernului României și sigla Instrumentelor Structurale în România postate pe site-ul realizat prin proiect - **obligatoriu** | - | Nu se decontează |
|  | Un link către site-ul web al Instrumentelor Structurale în România, [www.fonduri-ue.ro](http://www.fonduri-ue.ro) postat pe site-ul solicitantului – **obligatoriu** | - | Nu se decontează |

**CAPITOLUL 3. PROCESUL DE EVALUARE ȘI SELECȚIE**

Procesul de evaluare și selecție se fa efectua pentru majoritatea activităților automatizat din punct de vedere al eligibilității beneficiarului, iar valoarea grantului se va calcula în urma interogării bazelor de date care conțin informații în acest sens

Astfel, pentru proiectele de tip a) și b) evaluarea se va efectua automatizat prin intermediul platformei IT, iar selecția, pe principiul primul venit, primul servit.

Pentru proiectele de tip c), evaluarea tehnico-economică se va efectua în baza grilelor de mai jos:

1. Criterii de evaluare a rentabilității proiectelor de investiții (RIR) **- 25 puncte**

**Indicatori economico-financiari**:

* + RIR: <5% - 10 puncte
	+ RIR:>=5,01% și <7,5% - 15 puncte
	+ RIR:>=7,51% - 25 puncte

b1) Criterii privind cofinanțarea proiectelor de investiții – **maxim 35 puncte**

* Peste 35% - 35 puncte
* >=25% și <35% - 30 puncte
* >=20% și <25% - 20 puncte
* >15% și <20% - 10 puncte

b2) Pentru Regiunea Bucuresti-Ilfov, criteriile privind cofinanțarea proiectelor de investiții – **maxim 35 puncte** se calculează după cum urmează:

* Peste 45% - 35 puncte
* >=40% și <45% - 30 puncte
* >=35% și <40% - 20 puncte
* >30% și <35% - 10 puncte
1. Raportul dintre cuantumul grantului solicitat și profitul operațional înregistrat în anul fiscal anterior depunerii cererii de finanțare – **30 puncte**
* < = 3 – 30 puncte
* > 3 și <=4 – 15 puncte
* > 4 - 5 puncte
1. Apartenența domeniului de activitate pe codul CAEN la soldul negativ al balanței comerciale, respectiv importurile sunt mai mari decât exporturile potrivit datelor furnizate de INS – **10 puncte**
	* Sold negativ – 10 puncte
	* Sold pozitiv – 0 puncte

\*Pe baza datelor de la INS cu privire la valoarea exporturilor si importurilor se va calcula pentru fiecare cod CAEN eligibil balanța comercială, soldul fiind pozitiv sau negativ.

**CAPITOLUL 4. CONTRACTAREA PROIECTELOR**

Contractele vor fi generate automat de platforma IT și vor fi semnate electronic de către părți.

**CAPITOLUL 5. Depunerea și soluționarea contestațiilor**

Solicitantul poate contesta în orice etapă respingerea/rezultatul evaluării cererii de finanțare/contractare, o singură dată pentru fiecare etapă, termenul de contestare fiind precizat în scrisoarea transmisă de MEEMA/ AIMMAIPE, cu respectarea dispozițiilor legale în ceea ce privește materia contenciosului administrativ. Contestația va fi strict legată de motivația prezentată. Contestațiile primite după termenul menționat în scrisoarea MEEMA/ AIMMAIPE nu se iau în considerare.

Decizia MEEMA/ AIMMAIPE prin care se soluționează contestația este definitivă și irevocabilă și poate fi contestată doar în instanță.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumire solicitant, adresa, numele și funcția reprezentantului legal;
* Identificarea proiectului;
* Obiectul contestației - ce se solicită prin formularea contestației. Obiectul contestației va fi strict legat de motivația prezentată în scrisoarea de informare/respingere și în conformitate cu criteriile anunțate în Ghidul solicitantului.
* Motivele de fapt și de drept (dispozițiile legale naționale și/sau comunitare, principiile încălcate);
* Mijloace de probă (acolo unde există);
* Semnătura reprezentantului legal;
* Data formulării contestației.

Contestațiile sunt analizate și soluționate în termen de 30 zile lucrătoare de la data înregistrării lor la MEEMA/ AIMMAIPE. Decizia privind soluționarea contestațiilor poate fi de admitere sau de respingere. Contestatarul este notificat în scris asupra deciziei.

Pe perioada evaluării contestației pot fi solicitate clarificări.

**CAPITOLUL 6. RAMBURSAREA CHELTUIELILOR**

Procesul de rambursare a cheltuielilor este în conformitate cu prevederile OUG nr.130/2020.

**CAPITOLUL 7 Verificarea achizițiilor**

Beneficiarul are obligația de a transmite documentele aferente achizițiilor în cadrul platformei IT, conform dispozițiilor din contractul de finanțare.

Dosarul achiziției trebuie să cuprindă documentele întocmite/primite de beneficiar, potrivit legislației în vigoare în baza căreia a fost derulată procedura de achiziție, respectiv conform prevederilor Ordinului ministrului fondurilor europene nr. 1284/08.08.2016 privind aprobarea Procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene, cu modificările și completările ulterioare, după caz. Pentru actele adiționale încheiate la contractele de achiziție, indiferent dacă acestea au sau nu impact financiar, se vor urma aceleași etape de întocmire și încărcare a documentelor ca și pentru contractul inițial. Dosarul de achiziție va cuprinde documentele justificative în baza cărora a fost încheiat actul adițional, dacă este cazul. Pe parcursul derulării procedurilor de achiziții, beneficiarii au obligația de a lua toate măsurile necesare pentru a preveni, identifica și remedia situațiile de conflict de interese.

**CAPITOLUL 8. MONITORIZAREA SI CONTROLUL**

Beneficiarul monitorizează permanent implementarea proiectului și a rezultatelor acestuia și furnizează periodic către MEEMA/ AIMMAIPE informații și date necesare analizării progresului proiectului și monitorizării programului operațional;

MEEMA/ AIMMAIPE analizează progresul implementării proiectului, obținerea rezultatelor, atingerea obiectivelor, iar în cazul proiectelor de investiții acordate IMM-urilor, durabilitatea acestora, prin:

* Verificare documentară: Rapoarte de progres și de sustenabilitate transmise de beneficiar;
* Vizite de monitorizare: vizite pe teren la beneficiarii proiectelor, atât în perioada de implementare a proiectului, cât și post-implementare, pe perioada de durabilitate a proiectului.

Beneficiarul de ajutor de stat depune un raport de progres privind cheltuielile efectuate la banca (proiecte de tip b) și c) ) în termen de 180 de zile de la data la care disponibilul a fost transferat în contul bancar al acestuia. Nedepunerea raportului de progres în termenul solicitat sau depunerea acestuia cu informații lipsă ori necompletarea acestuia cu informații/documente solicitate dă dreptul AM-POC/MEEMA/AIMMAIPE să inițieze demersurile legale pentru recuperarea sprijinului financiar acordat.

Rapoartele de progres pot conține cel puțin următoarele tipuri de date și informații:

* modificări ale statutului și datelor de identificare a beneficiarului;
* date privind stadiul achizițiilor;
* date privind stadiul activităților;
* date privind nivelul atins al indicatorilor incluși în cererea de finanțare, cu defalcare pe gen și categorii de regiuni, acolo unde este potrivit;
* date privind atingerea rezultatelor și obiectivului/obiectivelor proiectului;
* date privind cheltuielile efectuate de beneficiari, inclusiv previziuni ale cheltuielilor;
* informații privind problemele întâmpinate în implementarea proiectului și acțiunile de remediere întreprinse sau necesare.

Beneficiarul va transmite anual Rapoarte de Durabilitate (proiecte de tip c)), după depunerea situațiilor financiare, pe întreaga perioada de durabilitate a proiectului, începând cu primul an calendaristic ce urmează anului în care a fost finalizată implementarea.

Rapoartele de durabilitate vor conține cel puțin următoarele tipuri date și informații privind:

* modificări ale statutului și datelor de identificare a beneficiarului;
* modul și locul de utilizare a echipamentelor și bunurilor realizate sau achiziționate în cadrul proiectului;
* modul în care investiția productivă continuă să genereze rezultate.

Analizarea implementării proiectului

MEEMA/ AIMMAIPE verifică și avizează Raportul de Progres transmis de către Beneficiar, în vederea:

* colectării, revizuirii și verificării informațiilor furnizate de Beneficiar;
* analizării gradului de realizare a indicatorilor;
* analizării evoluției implementării proiectului, raportat la graficul de activități stabilit prin contract, bugetul proiectului și calendarul estimativ al achizițiilor;
* identificării problemelor care apar pe parcursul implementării proiectului, precum și a cazurilor de succes și bunelor practici.

Vizita MEEMA/ AIMMAIPE de monitorizare pe parcursul implementării proiectului

* are în vedere verificarea existenței fizice și funcționalitatea a unui proiect sau a unui sistem de management performant al proiectului și permite verificarea corectitudinii, completitudinii și acurateței informației furnizate de beneficiar în Rapoartele de Progres și a gradului de realizare a indicatorilor stabiliți prin Contractul de Finanțare;
* facilitează contactul dintre reprezentanții OIPSI și beneficiari în scopul comunicării problemelor care pot împiedica implementarea corespunzătoare a proiectului;
* urmărește:
	+ să se asigure de faptul că proiectul se derulează conform Contractului de Finanțare;
	+ să identifice, în timp util, posibilele probleme și să propună măsuri de rezolvare a acestora, precum și îmbunătățirea activității de implementare;
	+ să identifice elementele de succes ale proiectului și bune practici;

Analizarea durabilității proiectului se realizează de MEEMA/ AIMMAIPE prin eșantion pe baza Rapoartelor de Durabilitate întocmite de beneficiar și a vizitelor de monitorizare, pentru a se asigura de sustenabilitatea proiectelor, precum și de faptul că toate contribuțiile din fonduri se atribuie numai proiectelor de tip c) care în termen de 3 ani de la efectuarea plății finale către beneficiar, nu au fost afectate de nicio modificare, respectiv:

* schimbare substanțială care să le afecteze natura, obiectivele sau condițiile de realizare și care ar determina subminarea obiectivelor inițiale ale acestora;
* schimbare asupra proprietății unui element de infrastructură care conferă un avantaj nejustificat unei întreprinderi sau unui organism public;
* încetarea sau delocalizarea unei activități productive în afara zonei eligibile.

Vizita de monitorizare a durabilității proiectului

* se realizează la locul de implementare a proiectului/sediul beneficiarului și la entitățile care utilizează echipamentele;
* are ca scop verificarea la fața locului a faptului ca beneficiarul a asigurat durabilitatea proiectului.

Beneficiarul are obligația de a participa la vizitele de monitorizare, de a furniza echipei de monitorizare a MEEMA/ AIMMAIPE toate informațiile solicitate și de a permite accesul neîngrădit al acesteia la documentele aferente proiectului și rezultatele declarate ca obținute pe parcursul implementării acestuia.

**CAPITOLUL 9. Control și audit**

Autoritatea de Management a POC, MEEMA/ AIMMAIPE și alte structuri cu atribuții de control/verificare/audit a finanțărilor nerambursabile din fondurile structurale pot efectua misiuni de control pe perioada de implementare a proiectului, pe durata contractului de finanțare (proiecte de tip c)), cât și până la expirarea termenului de 3 ani de la data plății finale către beneficiar pentru menținerea investiției și 10 ani de la data plății finale către beneficiari pentru verificarea condiției ca investiția să nu fi fost defocalizată în afara Uniunii Europene (art.71/ Regulament UE 1303/2013).

Beneficiarul trebuie să țină o evidență contabilă distinctă a proiectului și să asigure înregistrări contabile separate și transparente ale implementării proiectului. Beneficiarul trebuie să păstreze toate înregistrările/registrele timp de 10 ani de la data plății finale către beneficiari.

Beneficiarul are obligația de a păstra și de a pune la dispoziția organismelor abilitate, după finalizarea perioadei de implementare a proiectului, inventarul asupra activelor dobândite prin Instrumentele Structurale, pe o perioadă de 10 ani de la data plății finale către beneficiari.

Beneficiarul are obligația să furnizeze orice informații de natură tehnică sau financiară legate de proiect solicitate de către Autoritatea de Management, MEEMA/ AIMMAIPE, Autoritatea de Plată/Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanțate din instrumente structurale. Beneficiarul are obligația de a asigura disponibilitatea și prezența personalului implicat în implementarea proiectului pe întreaga durată a verificărilor.

Beneficiarul are obligația să acorde dreptul de acces la locurile și spațiile unde se implementează sau a fost implementat proiectul, inclusiv acces la sistemele informatice, precum și la toate documentele și fișierele informatice privind gestiunea tehnică și financiară a proiectului. Documentele trebuie să fie ușor accesibile și arhivate, astfel încât să permită verificarea lor.

În cazul neregulilor constatate, recuperarea debitului se realizează conform prevederilor legale în domeniu.

**CAPITOLUL 10. INFORMARE ȘI PUBLICITATE**

Măsurile de informare și comunicare privind operațiunile finanțate din instrumente structurale sunt definite în conformitate cu prevederile Regulamentului Comisiei Europene (CE) Nr. 1303/2013 și Regulamentului CE Nr. 821/2014 (art.3, art.4 și Anexa II) privind stabilirea normelor de aplicare a Regulamentului (UE) nr. 1303/2013, cu modificările și completările ulterioare. Astfel, este important ca rezultatele obținute cu sprijinul fondurilor Uniunii să fie aduse în atenția publicului larg și cetățenii să cunoască modul în care sunt investite resursele financiare ale Uniunii.

Acceptarea finanțării conduce la acceptarea de către Beneficiar a introducerii pe lista Operațiunilor în conformitate cu prevederile art. 115 alin.(2) din Regulamentul CE Nr. 1303/2013 cu modificările și completările ulterioare.

Beneficiarii sunt responsabili pentru implementarea măsurilor de informare și comunicare în legătură cu asistența financiară nerambursabilă obținută prin POC, în acord cu prevederile Regulamentelor menționate și în conformitate cu cele declarate în Cererea de finanțare și cu cele specificate în MANUALUL DE IDENTITATE VIZUALĂ, publicat pe site-ul (http://www.fonduri-ue.ro/transparenta/comunicare). Neîndeplinirea acestor obligații are drept consecință efectuarea unor corecții financiare.

Informații suplimentare privind activitatea de informare și publicitate care intră în obligațiile asumate de beneficiar sunt prezentate în anexa aferentă din contractul de finanțare.

1. Se va calcula pentru tipul de proiect b) [↑](#footnote-ref-1)
2. Se va calcula pentru tipul de proiect b) [↑](#footnote-ref-2)
3. Se va calcula ca sumă pentru tipul de proiecte a),b), c) [↑](#footnote-ref-3)
4. Se va calcula ca sumă pentru tipul de proiecte a), b) [↑](#footnote-ref-4)
5. [↑](#footnote-ref-5)